|  |
| --- |
| ***«Bridges»***  Song av Alika Milova |
|  |
| **Land** | Estland |
| **Språk** | Engelsk |
| **Utgjeve** | 2. desember 2022 |
| **Sjanger** | Pop |
| **Lengd** | 03:05 |
| **Selskap** | Universal Music Oy |
| Låtskrivar(ar) | Alika Milova, Wouter Hardy, Nina Sampermans |
|

«**Bridges**» (norsk omsetjing: ‘bruer’) er ein song frå 2022 med den estiske songaren Alika Milova. Songen vann den estiske songtevlinga *Eesti Laul 2023* og var det estiske bidraget til Eurovision Song Contest 2023 i Liverpool.

Om songen
---------

I eit intervju med Eurovision-nettsida *ESCUnited*, blei «Bridges» skapt i samband med ei innspeling i Nederland saman med låtskrivarkollegaen Wouter Hardy. Milova blei plutseleg veldig uroleg og gjekk til eit toalett for å gråte. Hardy baud ho deretter ut på lunsj for å lufte angsten. Etter å ha nølt, takka ho ja. Seinare drog dei heim til han for å skrive musikk, og der skreiv dei «Bridges» i løpet av tre timar. Hardy har skrive ei rekkje låtar tidlegare, og står bak Eurovision-låtane «Arcade» (vinnar for Nederland i 2019) og «Tout l’Univers» (tredjeplass for Sveits i 2021)

For Milova representerer «Bridges» alle kjenslene ho opplevde i studio den dagen. Tittelen spelar på at ho ønskjer at lyttaren skal kommunisere med seg sjølv og med andre, sjølv om du føler at du er «fortapt i ei stor verd med mange folk rundt deg».

«Bridges» var eit av bidraga i den estiske songtevlinga *Eesti Laul 2023* der vinnaren fekk representere Estland i Eurovision Song Contest 2023. Songen vann finalen laurdag 11. februar og blei dimed det estiske bidraget i Eurovision Song Contest.

Estland deltok i den andre semifinalen torsdag 11. mai i Liverpool. Der enda «Bridges» på ein tiandeplass og kvalifiserte seg til finalen laurdag 13. mai. Songen enda på åttandeplass i finalen, det beste resultatet til Estland på fem år.

Listeplasseringar
-----------------

| Liste (2023) | Høgasteplassering |
| --- | --- |
| Flagget til Island Island (Plötutíðindi) | 40 |
| Flagget til Litauen Litauen (AGATA) | 20 |
| Det nederlandske flagget Nederland (Single Tip) | 23 |
| Flagget til Sverige Sverige (Sverigetopplistan) | 17 |
| UK Download (Official Charts Company) | 51 |

Kjelder
-------

1. 1 2 3  «ALIKAinterview: "My song talks about hope"». *escYOUnited* (på engelsk). 6. februar 2023. Henta 25. mars 2023.
2. ↑  Percy, Lucy (11. februar 2023). «Estonia: Alika wins Eesti Laul 2023 with "Bridges"». *wiwibloggs* (på engelsk). Henta 25. mars 2023.
3. ↑  «Eurovision2023: Allocation Draw results». *eurovision.tv* (på engelsk). 31. januar 2023. Henta 22. mars 2023.
4. ↑  «Estonia». *eurovision.tv* (på engelsk). Henta 18. mai 2023.
5. ↑  «Tónlistinn– Lög» [The Music – Songs] (på islandsk). Plötutíðindi. Henta 21. mai 2023.
6. ↑  «202320-os savaitės klausomiausi (Top 100)» (på litauisk). AGATA. 19. mai 2023. Henta 19. mai 2023.
7. ↑  «DutchSingle Tip 20/05/2023». *dutchcharts.nl* (på nederlandsk). Henta 20. mai 2023.
8. ↑  «VeckolistaHeatseeker, vecka 20». Sverigetopplistan. Henta 19. mai 2023.
9. ↑   "Archive Chart" UK Download Chart. Official Charts Company.

* *Denne artikkelen bygger på «Bridges (Alika-sang)» frå Wikipedia på bokmål, den 5. desember 2023.*